Σκάλα Πολιχνίτου Λέσβου

Η Σκάλα Πολιχνίτου είναι παραθαλάσσιος οικισμός της Λέσβου στο Βόρειο Αιγαίο.

Γενικά στοιχεία
Η Σκάλα βρίσκεται στο νότιο τμήμα του νησιού, στην ανατολική ακτή του Κόλπο Καλλονής σε υψόμετρο 10 μέτρα. Απέχει περίπου 37 χλμ. Ν.-ΝΔ. από την Καλλονή (έδρα του δήμου), 46 χλμ. Δ. από τη Μυτιλήνη και  5 χλμ. Β.-ΒΔ. από τον Πολιχνίτο του οποίου αποτελεί το επίνειο. Η περιοχή γύρω από την ακτή του χωριού χαρακτηρίζεται από την ασυνεχή δόμηση και περιλαμβάνει τουριστικά καταλύματα, αναψυκτήρια, εστιατόρια, εμπορικά καταστήματα, μόνιμες και παραθεριστικές κατοικίες. Ακόμα, η περιοχή καλύπτεται από εκτάσεις με καλλιέργειες (κυρίως ελαιώνες) ενώ υπάρχει μεγάλο αλιευτικό καταφύγιο.
αριστερά|μικρογραφία|Οι αλυκές Πολιχνίτου.
Δίπλα και βορειοανατολικά του χωριού, προς το Σκαμιούδι, είναι οι αλυκές Πολιχνίτου, από τις οποίες και εξάγεται μέχρι και σήμερα αλάτι (10.000 τόνοι ετησίως το 1986).

Παράλληλα η περιοχή αποτελεί έναν από τους σημαντικότερους υδροβιότοπους της Λέσβου, τον οποίο χρησιμοποιούν μεταναστευτικά πουλιά ως ενδιάμεσο προορισμό, για αναπαραγωγή ή για να διαχειμάζουν.

Αναφέρεται επίσημα ως ξεχωριστός οικισμός για πρώτη φορά το 1940 να προσαρτάται στην τότε κοινότητα Πολιχνίτου. Σύμφωνα με το σχέδιο Καλλικράτης, μαζί με τον Πολιχνίτο, τη Νυφίδα, τον Γλάρο, τα Αμπέλια και το Γηροκομείο Λαμανδρίου αποτελούν την Κοινότητα Πολιχνίτου που υπάγεται στη Δημοτική Ενότητα Πολιχνίτου του Δήμου Δυτικής Λέσβου ενώ σύμφωνα με την απογραφή του 2011 έχει πληθυσμό 186 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10820 (σελ. 346 του pdf)

Παραπομπές

Κατηγορία:Δήμος Λέσβου
Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου